ব্রায়ান ম্যাককেচনি
ব্রায়ান জন ম্যাককেচনি (ইংরেজি: Brian McKechnie; জন্ম: ৬ নভেম্বর, ১৯৫৩) সাউথল্যান্ডের গোরে জন্মগ্রহণকারী সাবেক নিউজিল্যান্ডীয় ‘ডাবল অল ব্ল্যাক’ নামে পরিচিত আন্তর্জাতিক ক্রিকেটার এবং রাগবি ইউনিয়ন খেলোয়াড়। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৫ থেকে ১৯৮১ সময়কালে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ব্রায়ান ম্যাককেচনি।